Diari Oficial de la Generalitat Valenciana


Sumari del DOGV 3170, del 27-01-1998 (1997/12113)

Expedient número A-DANU-98/97. Notificació de resolució de desnonament administratiu.
-------------------------------------------------------------------------------------

### Dades del document

Número de DOGV
:   3170

Data del DOGV
:   27-01-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1997/12915


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número CS-DANU-98/96. Notificació de resolució de desnonament administratiu. [1997/A12689]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci es notifica a la persona interessada que s'assenyala la resolució de desnonament administratiu, atés que el titular no ocupa l'habitatge com a domicili habitual i permanent:
  
"Resolució de 24 de novembre de 1997, del director general d'Arquitectura i Habitatge, de desnonament administratiu per no destinar l'habitatge a domicili habitual i permanent.
  
Vist l'expedient de desnonament administratiu iniciat pel director d'Administració de Patrimoni de l'Institut Valencià de l'Habitatge, SA, en virtut de les facultats conferides per l'article 43.2 de la Llei de la Generalitat Valenciana 6/1993, de 31 de desembre, contra el titular de l'habitatge esmentat:
  
Expedient: CS-DANU-98/96.
  
Codi de l'habitatge: 12-0919-0060.
  
Adreça: Grup Sant Llorenç, bloc 2, 5é, porta C.
  
Població: Castelló de la Plana.
  
Adjudicatari: José Bernat Gregori.
  
Règim de cessió: arrendament.
  
Data de proposta de resolució: 22 d'abril de 1996.
  
Atés que, segons consta en els expedients instruïts esmentats, el titular no destina l'habitatge a domicili habitual i permanent.
  
Atés que l'Institut Valencià d'Habitatge, SA, empresa gestora del Patrimoni de Promoció Pública de la Generalitat Valenciana, ha comprovat, a través dels informes d'Inspecció d'Administració de Patrimoni i dels expedients adjunts, la dita causa de desnonament, i que aquest fet és constitutiu de causa de desnonament administratiu, d'acord amb el que disposa l'article 138 del Decret 2.114/1968, de 24 de juliol, i l'article 30 del Reial Decret 2.960/1976, de 13 de novembre.
  
Atés que, com a conseqüència de l'anterior, se li va notificar el corresponent plec de càrrecs, en el qual es feia constar que la persona interessada no destina el seu habitatge a domicili habitual i permanent, i per això se la requeria, d'acord amb l'article 142 i 161 del Decret 2.114/1968, de 24 de juliol, perquè en el termini de 10 dies hàbils formulara les al·legacions i la proposta de proves que considerara pertinents per al seu descàrrec.
  
Atés que, com a conseqüència d'aquestes actuacions, va recaure una proposta de resolució, en la qual es proposava la resolució del desnonament, com també se l'advertia de la possibilitat d'utilitzar i aplicar el règim sancionador i execució forçosa, establit en el Reial Decret 3.148/1978, Decret 2.114/1968 i Llei de Procediment Administratiu, i se li van fer saber aquestes perquè en el termini de 10 dies al·legara tot el que considerara convenient en la seua defensa. La persona interessada no presentà proves o al·legacions, o si ho va fer no desvirtuen l'anterior.
  
Atés que de les actuacions efectuades resulta suficientment acreditat que l'actual titular està sotmés a causa legal de desnonament administratiu, per aplicació de l'article 138 del Decret 2.114/1968, de 24 de juliol.
  
Atés que el Reglament d'Habitatges de Protecció Oficial i el Reial Decret 2.960/1976 configuren com a motiu de desnonament administratiu no destinar l'habitatge a domicili habitual i permanent.
  
Atés que en la tramitació d'aquests expedients s'ha complit el procediment assenyalat en l'article 142 del Reglament d'Habitatges de Protecció Oficial, de 24 de juliol de 1968.
  
Vistos el fets, les esmentades disposicions i les de general aplicació, d'acord amb la proposta de resolució de data 22 d'abril de 1996, aquesta Direcció General d'Arquitectura i Habitatge, en virtut de les competències que li atribueix el Decret 215/1995, de 24 de juliol, resol:
  
Primer
  
Donar per resolt l'expedient de desnonament per la no-ocupació habitual i permanent respecte de l'habitatge esmentat; s'haurà de procedir seguidament al llançament de totes les persones, mobles i béns que pogueren estar ocupant aquestes, i es requereix mitjançant aquesta resolució les persones interessades en aquest sentit.
  
Segon
  
En el cas que no es complisca l'anterior, es procedirà forçosament al desallotjament d'aquestes, amb les corresponents autoritzacions judicials d'entrada; per això el llançament serà executat per l'Institut Valencià d'Habitatge, SA, que designarà la persona que haja de dur-los a efecte, i sol·licitarà, si és necessari, l'ajuda dels agents d'autoritat.
  
Tercer
  
Aquesta Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i tota altra legislació aplicable, fins i tot la via de constrenyiment sobre els seus béns.
  
Quart
  
Aquesta resolució no exhaureix la via administrativa, i contra aquesta podrà interposar-hi un recurs ordinari davant el conseller d'Obres Públiques, Urbanisme i Transports en el termini d'un mes, comptador des de l'endemà de la data de recepció d'aquesta notificació.
  
Castelló, 24 de novembre de 1997.- El director general d'Arquitectura i Habitatge: José Mª García Zarco."
  
Que la secretària d'Actuacions procedisca a la publicació per edictes al tauler d'anuncis de l'ajuntament corresponent i en el Diari Oficial de la Generalitat Valenciana, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Diligència
  
Marisa Zarzoso, secretària d'Actuacions dels expedients de desnonament administratiu indicats, fa saber a la persona interessada la resolució de l'expedient esmentat.
  
El grup 0919 correspon a la localitat de Castelló de la Plana.
  
Castelló de la Plana, 12 de desembre de 1997.- La secretària d'Actuacions: Marisa Zarzoso.